Atvinnulífið ósátt vegna ákvörðunar peningastefnunefndar Ákvörðun peningastefnunefndar var kynnt í morgun . mbl.is / Ófeigur Lýðsson Bæði Samtök atvinnulífsins og Samtök iðnaðarins hafi lýst yfir vonbrigðum með ákvörðun peningastefnunefndar Seðlabankans , en í morgun var greint frá því að stýrivextir bankans yrðu áfram óbreyttir í 3% . Í tilkynningu frá Samtökum atvinnulífsins segir að samtökin telji ákvörðunina misráðna í ljósi hagtalna sem sýni dýpkandi lægð í efnahagslífinu , fækkun starfa og aukið atvinnuleysi . Í tilkynningu á vef Samtaka iðnaðarins segir að ákvörðunin sé vonbrigði og að samtökin telji svigrúm til að lækka vexti frekar og „ milda þannig efnahagssamdráttinn “ . Telja samtökin mikilvægt að örva hagkerfið til vaxtar með því að hvetja til nýrra fjárfestinga , meðal annars með nægu lánsframboði með hagstæðum vaxtakjörum . Bankinn hafði áður lækkað stýrivexti sína um 1,5 prósentur í síðustu fimm vaxtaákvörðunum sínum .